Käykö lammas parturissa - Fredrikabiblioteken
Käykö lammas parturissa
Arska-koira tutustuu maatilan eläimiin
Tekijä: Lintunen, Martti
Arska-koira matkustaa ensimmäistä kertaa maaseudulle ja pääsee tutustumaan maatalon eläimiin. Niitä sille esittelee maatalon vahtikoira Siiri. Arska on utelias ja ihmettelee kaikkia näkemiään eläimiä: Osaavatko kanat murista, kuoriutuvatko hevoset munasta, voiko strutsilla ratsastaa, mitä utareet ovat, kuka kulkee kuralätäkössä ja käykö lammas parturissa? Entä mitä kaikki eläimet yrittävät sanoa - Arska ei ymmärrä niiden kieltä.
Siiri osaa vastata kaikkiin Arskan kysymyksiin ja kirjan lopusta löytyy vielä tarkempi esittely, jossa on kerrottu kunkin eläinlajin perheenjäsenten nimet, mitä eläin syö, miten se ääntelee ja miksi sitä kasvatetaan.
Kirja on kuvitettu värikkäin ja ilmeikkäin valokuvin. Kirjan tekijä Martti Lintunen on valokuvaaja ja toimittaja, joka on tehnyt useita valokuviin pohjautuvia lastenkirjoja. Hänet on palkittu mm. lasten tietokirjallisuuden Tietopöllö-palkinnolla.
Vinkin tekijä: Pietarsaaren kirjasto 14. elokuuta 2013